PROIECT DE HOTĂRÂRE

privind inițierea procedurii prin înaintarea către Guvernul României a cererii de trecere a sectorului de drum național DN 1C km 55+400- 56+500, din proprietatea publică a statului și din administrarea Ministerului Transporturilor în proprietatea publică a municipiului Dej și în administrarea Consiliului Local al municipiului Dej

 Având în vedere raportul de specialitate nr. / întocmit de Direcția Tehnică prin Serviciul Tehnic cu privire la trecerea sectorului de drum național DN 1C km 55+400- 56+500, din proprietatea publică a statului și din administrarea Ministerului Transporturilor în proprietatea publică a municipiului Dej și în administrarea Consiliului Local al municipiului Dej;

 În baza adresei nr. / din partea C.N.A.I.R.- Direcția Regională de drumuri și Poduri Cluj, înregistrată la Primăria municipiului Dej sub nr. / ;

 În conformitate cu prevederile art. 1, art. 2, art. 3 și art. 9, alin.(1) din Legea nr. 213/1998 privind proprietatea publică și regimul juridic al acesteia, cu modificările și completările ulterioare;

 În baza Anexei nr. 3 la Normele Tehnice pentru întocmirea inventarului bunurilor care alcătuiesc domeniul public al comunelor, orașelor, municipiilor și județelor aprobate prin Hotărârea Guvernului României nr. 548 din 08 iulie 1999;

 În conformitate cu prevederile art. 36, alin. (1) și alin. (2) litera c) și art. 45, alin. (1) din Legea nr. 215/2001 privind administrația publică locală republicată, cu modificările și completările ulterioare;

 În conformitate cu prevederile art. 8, alin. (1), litera c), art. 12, alin. (1) și art. 21, alin. (2) din Ordonanța nr. 43 din 28 august 1997 privind regimul drumurilor, republicată, cu modificările și completările ulterioare;

HOTĂRĂȘTE:

 **Art.1.** Se aprobă inițierea procedurii prin înaintarea către Guvernul României a cererii de trecere a sectorului de drum național DN 1C km 55+400- 56+500, din proprietatea publică a statului și din administrarea Ministerului Transporturilor în proprietatea publică a municipiului Dej și în administrarea Consiliului Local al municipiului Dej, prezentată în Anexa nr. 1, parte integrantă din prezenta hotărâre;

 **Art.2.** Prin procedura inițiată se va solicita Guvernului României schimbarea sectorului de drum prevăzut la art.1 din categoria funcțională a drumurilor de interes național în categoria funcțională a drumurilor de interes local și se va clasifica ca stradă ( strada Vâlcele), cu datele de identificare prevăzute în Anexa nr. 2, parte integrantă din prezenta hotărâre;

 **Art.3.** Se împuternicește Primarul municipiului Dej să facă toate diligențele pentru realizarea obiectivului prevăzut la art. 1 din prezenta hotărâre;

 **Art.4.** Cu ducerea la îndeplinire a prevederilor prezentei hotărâri se încredinţează Direcţia Tehnică, Compartiment Patrimoniu şi Compartiment Juridic din cadrul Primăriei Municipiului Dej.

 **Art.5.** Prezenta hotărâre va fi comunicată în copie:

 - Guvernului României;

 - Instituției Prefectului județului Cluj;

 - Primarului Municipiului Dej;

 - Direcţiei Tehnice;

 - Compartimentului Juridic;

 - Compartimentului Patrimoniu,

PRIMAR

 MORAR COSTAN

 Secretar, Jur. Pop Cristina